Diari Oficial de la Generalitat Valenciana


Sumari del DOGV 6307, del 09-07-2010 (2010/7259)

Aprovació definitiva del Projecte d'Urbanització de la UE Vella 7.
------------------------------------------------------------------

### Dades del document

Número de DOGV
:   6307

Data del DOGV
:   09-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7259


Data del document
:   23-06-2010

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * administració local

Aprovació definitiva del Projecte d'Urbanització de la UE Vella 7. [2010/7259]  
Esta Alcaldia ha dictat, en data 22 de juny de 2010, la Resolució núm. 1823/2010 per la qual es resol el següent:   
«Primer. Estimar l'al·legació presentada en virtut de l'informe emés per l'arquitecte municipal, en data 17 de juny de 2010, el contingut del qual es transcriu íntegrament a continuació:  
"Informe tècnic  
Assumpte: contestació al·legacions al Projecte d'Urbanització de la UE Vella 7.  
Vista l'al·legació presentada per Amparo Mossi Fortea, el 16 de setembre de 2009, com a propietària de finques aportades en la UE Vella 7 en el tràmit d'exposició pública del projecte d'urbanització i vista la contestació presentada per l'urbanitzador, Valvella Nou, SL, presentada per registre d'entrada el 15 de juny de 2010, i el pla modificat núm. 15 que s'hi adjunta, l'arquitecte municipal que subscriu informa:  
Respecte de l'al·legació primera en què es recorda a l'urbanitzador l'obligació de mantindre el reg en els terrenys exteriors a la unitat d'execució que es mantenen amb el seu ús agrícola, l'urbanitzador reconeix i accepta tal obligació i diferix la solució constructiva concreta al moment en què es definisca la solució per part de la societat de regants.  
S'estima l'al·legació i es considera correcta la resposta de l'urbanitzador.  
Respecte de l'al·legació tercera en què se sol·licita la connexió viària, de vianants i de servicis amb la resta de València la Vella, l'urbanitzador manifesta que el programa inclou l'obertura d'un vial en l'extrem sud de la unitat que connecta amb la unitat existent UE Vella 9.  
S'estima l'al·legació i es considera solucionada pel compromís adquirit en el programa aprovat.  
Respecte a l'al·legació segona en què se sol·licita que s'arrepleguen les aigües pluvials i es canalitzen o, si això no és possible, que es garantisca l'absència de vessaments que produïsquen deterioraments en els terrenys circumdants propietat de l'al·legant, l'urbanitzador modifica la solució inicial per a produir la laminació de les aigües pluvials que, discorrent per la zona de pavimentació prevista al nord de la zona verda, aboquen estes al llit públic del barranc evitant les vessaments que puguen erosionar el terreny natural. S'acompanya, així, el pla número 15 modificat.  
S'estima l'al·legació i s'emet informe favorable del pla modificat núm. 15.  
Cosa que s'informa els efectes oportuns.  
Riba-roja de Túria, 17 de juny de 2010. L'arquitecte.»  
Segon. Aprovar definitivament el Projecte d'Urbanització de la UE Vella 7 presentat per la mercantil Valvella Nou, SL, en data 6 d'octubre de 2008, junt amb les esmenes presentades en data 15 de juny del 2010 en contestació a l'al·legació presentada per Amparo Mossi Fortea.  
Tercer. Notificar este acord a les parts interessades als efectes oportuns, amb expressió dels recursos procedents.  
Quart. Publicar l'aprovació definitiva del mencionat projecte d'urbanització en el Diari Oficial de la Comunitat Valenciana als efectes oportuns.»  
Contra la present resolució o acord, que posa fi a la via administrativa, podrà formular recurs de reposició, en el termini d'un mes, a comptar de la recepció d'esta notificació, davant del mateix òrgan que l'ha dictat, segons el que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999. La falta de resolució del recurs de reposició, transcorregut el termini d'un mes, a comptar des de la presentació, tindrà efecte desestimatori.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir de l'endemà de la recepció de la notificació del mencionat acte o resolució, o des del fi del termini resolutori, l'interessat podrà interposar recurs contenciós administratiu davant del jutjat/sala del Tribunal Superior de Justícia Contenciós Administratiu de la ciutat de València/la Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
En tot cas, l'interessat podrà interposar directament recurs contenciós administratiu sense recurs administratiu de reposició previ, en el termini de dos mesos, a comptar de l'endemà de la recepció de la notificació del present acte o resolució.  
Riba-roja de Túria, 23 de juny de 2010.- L'alcalde: Francisco Tarazona Zaragozá.